CELEX: 62012CA0166
Language: sl
Date: 2013-12-05 00:00:00
Title: Zadeva C-166/12: Sodba Sodišča (peti senat) z dne 5. decembra 2013 (predlog za sprejetje predhodne odločbe Krajský soud v Praze – Češka republika) – Radek Časta proti Česká správa sociálního zabezpečení (Predlog za sprejetje predhodne odločbe — Člen 11(2) Priloge VIII h Kadrovskim predpisom za uradnike — Uredbi (EGS, Euratom, ESPJ) št. 259/68 in (ES, Euratom) št. 723/2004 — Uradniki Unije — Pokojninske pravice, pridobljene v nacionalnem sistemu — Prenos v pokojninski sistem Unije — Metoda izračuna — Pojem „kapitalizirana vrednost pokojninskih pravic“ )

15.2.2014   
            
            
               SL
            
            
               Uradni list Evropske unije
            
            
               C 45/8
            
         Sodba Sodišča (peti senat) z dne 5. decembra 2013 (predlog za sprejetje predhodne odločbe Krajský soud v Praze – Češka republika) – Radek Časta proti Česká správa sociálního zabezpečení
   (Zadeva C-166/12) (1)
   
   (Predlog za sprejetje predhodne odločbe - Člen 11(2) Priloge VIII h Kadrovskim predpisom za uradnike - Uredbi (EGS, Euratom, ESPJ) št. 259/68 in (ES, Euratom) št. 723/2004 - Uradniki Unije - Pokojninske pravice, pridobljene v nacionalnem sistemu - Prenos v pokojninski sistem Unije - Metoda izračuna - Pojem „kapitalizirana vrednost pokojninskih pravic“)
   2014/C 45/15
   Jezik postopka: češčina
   
      Predložitveno sodišče
   
   Krajský soud v Praze
   
      Stranki v postopku v glavni stvari
   
   
      Tožeča stranka: Radek Časta
   
      Tožena stranka: Česká správa sociálního zabezpečení
   
      Predmet
   
   Predlog za sprejetje predhodne odločbe – Krajský soud v Praze – Razlaga člena 4(3) Pogodbe EU in člena 11(2) Priloge VIII k Uredbi Sveta (EGS, Euratom, ESPJ) št. 259/68 z dne 29. februarja 1968 o določitvi Kadrovskih predpisov za uradnike in pogojev za zaposlitev drugih uslužbencev Evropskih skupnosti ter posebnih ukrepov, ki se začasno uporabljajo za uradnike Komisije (UL, posebna izdaja v slovenščini, poglavje 1, zvezek 2, str. 5), kakor je bil spremenjen z Uredbo Sveta (ES, Euratom) št. 723/2004 z dne 22. marca 2004 o spremembi Kadrovskih predpisov za uradnike Evropskih skupnosti in pogojev za zaposlitev drugih uslužbencev Evropskih skupnosti (UL, posebna izdaja v slovenščini, poglavje 1, zvezek 2, str. 130) – Prenos pokojninskih pravic, ki jih je uradnik pridobil preden je začel delati za Unijo – Pojem „kapitalizirana vrednost pokojninskih pravic“ – Nacionalna zakonodaja, ki določa metodo za izračun pokojninskih pravic za prenos, ki privede do znatno manjše vrednosti od zneska prispevkov, vplačanih v nacionalni pokojninski sistem
   
      Izrek
   
   
               1.
            
            
               Člen 11(2) Priloge VIII k Uredbi Sveta (EGS, Euratom, ESPJ) št. 259/68 z dne 29. februarja 1968 o določitvi Kadrovskih predpisov za uradnike in pogojev za zaposlitev drugih uslužbencev Evropskih skupnosti ter posebnih ukrepov, ki se začasno uporabljajo za uradnike Komisije, kakor je bil spremenjen z Uredbo Sveta (ES, Euratom) št. 723/2004 z dne 22. marca 2004, je treba razlagati tako, da država članica lahko določi znesek kapitalizirane vrednosti pokojninskih pravic tako, da se opre bodisi na metodo aktuarskega ekvivalenta, bodisi na metodo pavšala za odkup pravic, bodisi na katero drugo metodo, če znesek za prenos materialno pomeni pokojninske pravice, pridobljene na podlagi dotedanjega dela ali dejavnosti zadevnega uradnika.
            
         
               2.
            
            
               Člen 11(2) Priloge VIII k Uredbi št. 259/68, kakor je bil spremenjen z Uredbo št. 723/2004, in člen 4(3) PEU je treba razlagati tako, da ne nasprotujeta uporabi metode izračunavanja kapitalizirane vrednosti do tedaj pridobljenih pokojninskih pravic, kot je opredeljena s češko ureditvijo, tudi kadar ta metoda privede do določitve zneska kapitalizirane vrednosti za prenos v pokojninski sistem Unije v višini, ki ne dosega niti polovice prispevkov, ki sta jih uslužbenec in njegov prejšnji delodajalec vplačala v nacionalni pokojninski sistem.
            
         
               3.
            
            
               Člen 11(2) Priloge VIII k Uredbi št. 259/68, kakor je bil spremenjen z Uredbo št. 723/2004, in člen 4(3) PEU je treba razlagati tako, da pri izračunu zneska kapitalizirane vrednosti pokojninskih pravic, pridobljenih v nacionalnem pokojninskem sistemu, ki je namenjen za prenos v pokojninski sistem Unije, ni treba upoštevati obdobja, v katerem je uradnik že bil vključen v pokojninski sistem Unije.
            
         
      (1)  UL C 200, 7.7.2012.